විදුලමු උතුරුමැද ව්‍යාපෘතිය මගින් උතුරුමැද පළාතේ විදුලි බල අවශ්‍යතාව මුළුමනින්ම සපුරාලීමට ජනාධිපති මහින්ද රාජපක්ෂ මහතා විසින් රුපියල් ලක්ෂ හැත්තෑ දහසක් ලබාදී ඇතැයි පළාත් ප්‍රධාන ඇමැති බර්ටි ප්‍රේමලාල් දිසානායක මහතා පැවසීය.පාර්ලිමේන්තු මැති ඇමැතිවරු පළාත් සභා මැති ඇමැතිවරු හා ප්‍රාදේශීය සභා මහජන නියෝජිතයින් හා ප්‍රාදේශීය ලේකම්වරු හා විදුලි බල මණ්ඩල නිලධාරීන්ගේ සහභාගීත්වයෙන් පසුගියදා (28) ප්‍රධාන අමාත්‍යාංශයේදී පැවැති සාකච්ඡාවකදී ප්‍රධාන ඇමැතිවරයා මෙම දැනුවත් කිරීම කළේය.මේ වන විට උතුරු මැද පළාතට අයත් අනුරාධපුර දිස්ත්‍රික්කයේ සියයට හැට නවයක්ද (69 %) පොළොන්නරු දිස්ත්‍රික්කයේ සියයට හැත්තෑවක්ද (70 %) ලෙසින් ජනතාවට අවශ්‍ය විදුලිය මේ වන විට සපුරා තිබේ.